Տկն Գաբայանը հանձնաժողովին առաջարկել էր կասեցնել ձկնաբուծարանների կողմից ջրի վատնումը: «Դա միայն իմ գաղափարը չէ, ձկնաբուծարաններին չի թույլատրվում այդ քանակությամբ ջուր օգտագործել եւ օր առաջ պետք է կարողանանք ձկնաբուծարանների համար օգտագործվող ջուրը հասցնել նվազագույնի (2017 թ.-ի տվյալներով ստորերկրյա ջրառը կազմել է 1.5 մլրդ մ3 տարեկան «Ջրի ազգային ծրագրի մասին» օրենքով սահմանված տարեկան 1.1 մլրդ մ3 փոխարեն-Ս.Պ.): Արդյունքում, 10-15 տարի հետո ստորգետնյա ջրային ավազանի մակարդակը կբարձրանա, կվերականգնվի Սեւջուր գետը, որ տարեկան 90 մլն մ3 ջուր է ապահովել եւ կարողացել ենք ոռոգում կատարել: Այդքան ջուր պակաս կվերցվի Սեւանից»,- ասաց տկն Գաբայանը։